Sudanda avtobusning avtosisterna bilan to‘qnashuvi oqibatida 32 kishi halok bo‘ldi

Sudan sharqida ziyoratchilarni olib ketayotgan avtobus avtosisterna bilan to‘qnashib ketdi. Oqibatda 32 kishi halok bo‘ldi, yana 12 kishi jabrlandi. Bu haqda “Korrespondent.net” xabar berdi.

Avariya Xartum va Port-Sudan shaharlari o‘rtasidagi trassada yuz berdi. Guvohlarning so‘zlariga qaraganda, yo‘l-transport hodisasi yo‘l yaxshi ko‘rinmaganligi tufayli sodir bo‘lgan.
Avtobus yo‘lovchilari kichik hajni amalga oshirish uchun Saudiya Arabistoniga yo‘l olgan edi.